
22-TA-3110: Noteikumu projekts (Grozījumi)
Grozījumi Ministru kabineta 2015. gada 14. aprīļa noteikumos Nr. 182 "Noteikumi par higiēnas prasībām tetovēšanas un pīrsinga pakalpojumu sniegšanai un speciālajām prasībām tetovēšanas līdzekļiem"

Noteikumu (grozījumu) projekts 2.0
Anotācija (ex-ante) 3.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Valsts kanceleja

16.10.2023.
Atzinuma sniegšanas termiņš

Saskaņošanas rezultāts

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Ņemot vērā, ka noteikumu projekta prasības skar tetovēšanas un pīrsinga pakalpojumu sniedzējus, lūdzam aizpildīt sadaļu par ietekmi uz tautsaimniecību.
Piedāvātā redakcija
-
	Zane Legzdiņa-Joja (VK)

	2.
	Anotācija (ex-ante)
2.3. Administratīvo izmaksu monetārs novērtējums
	Iebildums
Ņemot vērā, ka noteikumu grozījumi paredz izmaiņas informācijas sniegšanas prasībās (uzņēmējiem jāsniedz rakstiska informācija klientiem), lūdzam atbilstoši Vadlīnijām tiesību akta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā veikt administratīvo izmaksu novērtējumu, izmantojot paplašināto standarta izmaksu modeli. Lūdzam aprēķinu rezultātus iekļaut anotācijā, ja ietekme viena gada ietvaros pārsniedz 2000 eur (mērķa grupai kopumā). Papildus lūdzam iekļaut informāciju par administratīvā sloga izmaiņām, salīdzinot ar spēkā esošajiem noteikumiem (norādot to kā starpību administratīvo izmaksu apjomā).
Piedāvātā redakcija
-
	Zane Legzdiņa-Joja (VK)

	3.
	Anotācija (ex-ante)
2.4. Atbilstības izmaksu monetārs novērtējums
	Iebildums
Anotācijas 2.1.punktā minēts, ka saīsinātas apmācību programmas apgūšana, lai atkārtoti iegūtu apliecību par apgūtu apmācību programmu "Tetovēšanas un pīrsinga pakalpojuma sniegšanai noteiktās minimālās higiēnas prasības" , mazinās slogu tetovēšanas un pīrsinga pakalpojuma sniedzējiem. Lūdzam atbilstoši Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā veikt atbilstības izmaksu monetāro novērtējumu, norādot arī starpību starp spēkā esošo noteikumu radīto ietekmi uz atbilstības izmaksām un noteikumu grozījumu ietekmi. 
Piedāvātā redakcija
-
	Zane Legzdiņa-Joja (VK)



